b'\n_START_ARTICLE_\nMilica (policija)\n_START_PARAGRAPH_\nMilica (milicija, \xd0\xbc\xd0\xb8\xd0\xbb\xd0\xb8\xd1\x86\xd0\xb8\xd1\x8f) so se imenovale policijske sile v Sovjetski zvezi, nekaterih dr\xc5\xbeavah Var\xc5\xa1avskega pakta in SFR Jugoslaviji. Ta izraz se \xc5\xa1e vedno uporablja v nekaterih nekdanjih sovjetskih republikah, na primer v Belorusiji, Tad\xc5\xbeikistanu, Uzbekistanu in Kirgizistanu, pa tudi v nepriznanih republikah Abhaziji, Ju\xc5\xbeni Osetiji in Pridnestrju.\n_START_SECTION_\nIzvor poimenovanja\n_START_PARAGRAPH_\nPoimenovanje "milica" se je prvi\xc4\x8d pojavilo 17. aprila 1917. Izhaja iz zgodnje sovjetske zgodovine, ko so za\xc4\x8dasna vlada in bolj\xc5\xa1eviki \xc5\xbeeleli zdru\xc5\xbeiti svoj novi organ pregona z organizacijo ljudi in jo lo\xc4\x8diti od cesarske policije.'